August Christian Manthey

August Christian Manthey (1811–1880) var en norsk jurist, statsråd og amtmann. Han var amtmann i Hedmark 1849–56, statsråd i ulike ministerposter fra 1856 til 1874 og stiftsamtmann i Kristiania 1874–1880.

Liv og virke 
Han var født i Rakkestad, hvor faren Samuel William Manthey var sorenskriver. Han ble cand.jur. i 1835, og var sorenskriverfullmektig i Indre Sogn før han i 1838 fikk stilling i Finansdepartementet.  I 1841 ble han kontorsjef og i 1845 ekspedisjonssjef i det nyopprettede Indredepartementet. Han var formannskapsmedlem i Oslo 1847–49, og varaordfører 1847-48. Han ble utnevnt til amtmann i Hedmark i august 1849.

Som statsråd vekslet han mellom å vere sjef for Revisjonsdepartementet, Armédepartementet, Indredepartementet, Finansdepartementet og Justisdepartementet. Han hadde også flere perioder ved Statsrådsavdelingen i Stockholm, slik skikken var på den tiden.

Han satt i ledelsen av Oslo Sparebank i årene 1867–1878. Han ble ridder av St. Olavs Orden i 1948, kommandør i 1856 og fikk storkors i 1876. Han var ordenens skattmester 1863-79. Han var også storkorskommandør av den svenske Sverdordenen og Nordstjerneordenen.

Han giftet seg i 1842 med Mathea Anker Nielsen (1813-1881), datter av forretningsmannen Jacob Nielsen og søster av telegrafdirektør Carsten Tank Nielsen. En bror av August Manthey ble svigerfar til fredspolitikeren Christian Lous Lange. August Mantheys dagbøker fra statsrådstiden 1856–1874 ble utgitt i to bind av 1909–1919 av Den norske historiske forening i 1909 og 1919. 

Han hadde flere verv som statsråd i ulike departement:

 Løvenskiold/Vogt-ministeriet 8. mars 1844 – 17. juni 1856
 21. april 1856 – statsråd i Revisjonsdepartementet 

 Vogt-ministeriet 17. juni 1856 – 16. desember 1858
 1856 – statsråd i Revisjonsdepartementet
 1856 – sjef for Justisdepartementet 
 1857 – medlem av statsrådsavdelingen i Stockholm
 1857 – medlem av interimsregjeringen i Stockholm
 1858 – sjef for Indredepartementet

 Interimsregjeringen under Oscar Is sykdom 12.-24. september 1857
 medlem av statsrådsavdelingen i Stockholm

 Sibbern/Birch/Motzfeldt-ministeriet 16. desember 1858 – 17. desember 1861
 statsråd for Indredepartementet
 1859 (juli) – sjef for Justisdepartementet
 1860 (september) – medlem av statsrådsavdelingen i Stockholm
 1861 (august) – medlem av interimsregjeringen i Stockholm
 1861 (desember) – sjef for Marinedepartementet i 5 dager

 Interimsregjeringen under Karl IVs sykdom 12.-25. august 1861
 medlem av statsrådsavdelingen i Stockholm

 Frederik Stangs ministerium 17. desember 1861 – 11. oktober 1880
 statsråd for Indredepartementet
 1862 (oktober) – sjef for Armédepartementet
 1863 (september) – sjef for Justisdepartementet
 1864 (september) – medlem av statsrådsavdelingen i Stockholm
 1866 (august) – sjef for Armédepartementet
 1867 (juli) – sjef for Marinedepartementet
 1868 (juni) – medlem av statsrådsavdelingen i Stockholm
 1869 (juni) – sjef for Justisdepartementet
 1870 (februar) – sjef for Finansdepartementet
 1870 (september) – medlem av statsrådsavdelingen i Stockholm
 1871 (oktober) – sjef for Marinedepartementet
 1872 (februar) – sjef for Armédepartementet
 1872 (mai-juni) –  sjef for Marinedepartementet
 1872 (juli) – sjef for Finansdepartementet
 1873 (juli) – sjef for Marinedepartementet
 1874 (februar-april) – sjef for Finansdepartementet

 Avskjed 29. juli 1874.

 1875 (18. mai) – gjeninnsatt som statsråd, medlem av interimsregjeringene i Stockholm 26. mai – 5. juni og 6. juli – 21. juli

 Interimsregjeringen under Oscar IIs reise til Tyskland 26. mai – 5. juni 1875 
 Tilforordnet statsråd

 Interimsregjeringen under Oscar IIs reise til Russland 6. juli – 21. juli 1875 
 Tilforordnet statsråd

Referanser

Eksterne lenker 
 

Norske justisministre
Norske forsvarsministre
Norske finansministre
Norske revisjonsministre
Medlemmer av Statsrådsavdelingen i Stockholm
Norske statsråder 1814–1884
Norske jurister
Norske amtmenn
Fylkesmenn i Hedmark
Personer begravet på Vår Frelsers gravlund
Personer fra Rakkestad kommune
Storkors av St. Olavs Orden
Sverdordenen
Nordstjerneordenen